
CĂTRE
BIROUL PERMANENT

AL

CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.170/2022 privind aprobarea unor măsuri pentru consolidarea capacității administrative a Ministerului Investițiilor și Proiectelor Europene de gestionare a programelor operaționale pentru perioada de programare 2021-2027, transmis Comisiei pentru buget, finanţe şi bănci şi Comisiei pentru administraţie publică şi amenajarea teritoriului, pentru dezbatere pe fond, cu adresa nr. PLx.54 din 13 februrie 2023. 
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,
	PREŞEDINTE,

	Bogdan - Iulian HUŢUCĂ
	Simona BUCURA-OPRESCU

RAPORT COMUN
asupra proiectului de Lege pentru aprobarea Ordonanţei de urgenţã a Guvernului nr.170/2022 privind aprobarea unor măsuri pentru consolidarea capacității administrative a Ministerului Investițiilor și Proiectelor Europene de gestionare a programelor operaționale pentru perioada de programare 2021-2027  

 În conformitate cu prevederile art.95 și 117 alin.(3) din Regulamentul Camerei Deputaţilor, Comisia pentru buget, finanţe şi bănci şi Comisia pentru administraţie publică şi amenajarea teritoriului, au fost sesizate, prin adresa nr. PLx.54 din 13 februarie 2023, spre dezbatere pe fond, în procedură de urgență, cu proiectul de Lege pentru aprobarea Ordonanţei de urgenţã a Guvernului nr.170/2022 privind aprobarea unor măsuri pentru consolidarea capacității administrative a Ministerului Investițiilor și Proiectelor Europene de gestionare a programelor operaționale pentru perioada de programare 2021-2027.


Conform prevederilor art. 75 din Constituţia României, republicată şi ale art. 92, alin. (9) din Regulamentul Camerei Deputaţilor, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de Lege în şedinţa din 8 februarie  2023.
La dezbaterea proiectului de lege s-a avut în vedere avizele favorabile ale Consiliului Legislativ, Comisiei juridice, de disciplină şi imunităţi, Comisiei pentru muncă și protecție socială, Comisiei pentru politică economică, reformă și privatizare.
Proiectul de lege are ca obiect de reglementare preluarea la Ministerul Investiţiilor şi Proiectelor Europene a activităţii, structurii şi personalului Direcţiei Generale Programe Europene Capacitate Administrativă şi ale Direcţiei Generale Program Operaţional Regional, de la Ministerul Dezvoltării, Lucrărilor Publice şi Administraţiei. Totodată, se înfiinţează în cadrul Ministerului Investiţiilor şi Proiectelor Europene, Direcţia Asistenţă Gestionare Programe Operaţionale Regionale cu atribuţii în coordonarea la nivel naţional a programelor operaţionale regionale pentru a asigura buna funcţionare şi implementarea acestora. 
Potrivit prevederilor art. 62 şi art. 64 din Regulamentul Camerei Deputaţilor, examinarea proiectului de Lege a avut loc în şedinţe separate.
Membrii Comisiei pentru administrație publică și amenajarea teritoriului  au examinat proiectul de Lege în şedinţa din data de 3 mai 2023. La lucrările Comisiei pentru administraţie publică şi amenajarea teritoriului au fost prezenți deputaţi conform listei de prezență.
Membrii Comisiei pentru buget, finanţe şi bănci au examinat proiectul de lege, în ședință din data de 9 mai 2023. La lucrările Comisiei, și-au înregistrat prezența deputații membrii ai acesteia, conform listei de prezență.
 La dezbaterea proiectului de lege a participat, în calitate de invitat, doamna Andreea Anamaria Naggar- Secretar de stat în cadrul Ministerului Investițiilor și Proiectelor Europene.

În urma examinării proiectului de lege şi a opiniilor exprimate, membrii celor două comisii au hotărât, cu majoritate de voturi, să transmită plenului Camerei Deputaților prezentul raport comun prin care se propune adoptarea proiectului de Lege pentru aprobarea Ordonanţei de urgenţã a Guvernului nr.170/2022 privind aprobarea unor măsuri pentru consolidarea capacității administrative a Ministerului Investițiilor și Proiectelor Europene de gestionare a programelor operaționale pentru perioada de programare 2021-2027, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

	PREŞEDINTE,


	Bogdan - Iulian HUŢUCĂ
SECRETAR,

Iulius – Marian FIRCZAK
Şef serviciu,

Giorgiana Ene

Expert parlamentar,

Laura Elena Gheorghe
	Simona BUCURA-OPRESCU 

SECRETAR,

Radu - Marcel TUHUŢ
Şef serviciu,

Cristian Bitea
Consilier parlamentar,

Elena Hrincescu


	


